Marta Bueno Saz

Marta Bueno Saz (Valladolid) valladolidtar fisikari, pedagogo eta zientzia dibulgatzailea da.

 Bizitza 
Valladoliden jaio zen, eta, familiako gorabeherak tarteko, zazpi leku ezberdinetan bizi izan zen. Azkena, Salamanca izan zen, bertako unibertsitatean Fisikan lizentziatu zelarik.Bigarren hezkuntzako irakaslea izan zen hamalau urtez, Fisika eta Matematika eskolak ematen.Nerbio optikoaren endekapen larri baten ondoren, erabateko itsutasunean amaitu zuen eta irakasle lana utzi behar izan zuen. Salamancako Unibertsitatera itzuli eta Pedagogian graduatu zen, Gradu Sari Berezia eta Karrera Amaierako Sari Nazionala irabazita.

 Dibulgatzaile gisa egindako ibilbidea 
Euskal Herriko Unibertsitateko Kultura Zientifikoko Katedraren Mujeres con Ciencia blogean kolaboratzen du, Marta Macho Stadlerrek editatuta. Pikara Magazine eta The Conversation-en kolaboratzailea da, Espainiako Fisikako Errege Elkartean Fisikako Emakumeen Taldeko kidea da eta DBHko curriculumean emakumeak sartzeko Women 's Legacy proiektuaren parte da.

Kulturartekotasunari buruzko hainbat kongresutan parte hartu du, baita Afrikako irakasleen prestakuntzan  eta inklusioari buruzko hainbat kongresutan.Bi hilean behin artikuluak idazten ditu El ciervo kultur aldizkarian, eta Caramelos de violeta izeneko atala du QPH irrati kanariarrean.Ikaskuntzari aplikatutako neurozientziak ikertu ditu.Emakume Ikertzaileen eta Teknologoen Elkarteko kidea da, eta CSIC-USAL zentro mistoko Biologia Funtzional eta Genomikoaren Institutuko (IBFG) Berdintasun Batzordeko kanpo-aholkularia.

 Sariak eta aintzatespenak 

 2015 Graduko Sari Berezia bere espedienteagatik.
 2015 Karrera Amaierako Sari Nazionala: hirugarren saria Gizarte eta Lege Zientzien arloan (Pedagogia Gradua).
 2019 44 El Ciervo-Enrique Ferrán kazetaritza-artikuluen saria 'Cinco miradas' lanagatik.

 Erreferentziak 

 Kanpo estekak 

 Marta Bueno: "Bakarrik bidaiatzearen abantaila da inork ez zaituela zalantzan jartzen", Más que palabras, EITB, 2022ko urriaren 29a
 Gaitasun Handien Neurozientzia: Desberdinak al dira zure garunak?, 2020ko apirilaren 20an

Kategoria:Valladolidtarrak
Kategoria:Espainiako pedagogoak
Kategoria:Emakume pedagogoak
Kategoria:Espainiako fisikariak
Kategoria:Emakume fisikariak